# metadata.dc.description[].value
Treballs Finals de Grau de Belles Arts, Facultat de Belles Arts, Universitat de Barcelona, Curs: 2024-2025, Tutora: Teresa Pera Hospital

# metadata.dc.description.abstract[].value
[cat] Aquest treball reflexiona sobre la pintura com una eina vivencial per relacionar-me amb el món. Poso en contacte com artistes i pensadors que sento propers es posicionen amb l’acte de creació artística. El punt connex és una concepció de la imatge no subordinada a la representació, sinó orientada a processos de transformació i relació oberts, que permeten generar nous llaços i significats. 

Tracto com la meva pràctica artística parteix de l’acte de mirar, que no és un fet accidental sinó una decisió que implica compromís, crear vincles amb el quotidià. Aquest compromís es planteja des de la pintura del natural. Pintar és una manera d’experimentar i deixar-me afectar directament per allò que m’envolta. En aquest «experimentar», el fet visual es converteix en una relació física amb l’entorn. Pintar, per mi, implica interactuar amb diferents matèries i superfícies, sentir la seva densitat i resistència, no reduir-les, sinó donar i rebre: compartir voluntats.

# metadata.dc.source[].value
Treballs Finals de Grau (TFG) - Belles Arts